Viborger Samler, 1836-05-03
Overcanada havde Sir F. Head istedetfor det lovgivende Raad, der havde resigneret, udnævnt et nyt. Jfølge senere Efterretninger af 30te Marts var der i Toronto i Anledning af Sir Heads Udnævnelse af et nyt Overhuus udbrudt Uroligheder, der endog havde ført til Blodsudgydelse, da man med Magt. vilde tvinge ham til at gjøre hiint Skridt tilbage. Frankrig. Le Messager paastaaer, at den britiske Ambassadeur formeligen har erklæret Tuileriernes Cabinet, at hans Regjering agter at foretage en Jntervention i Spanien, ikke alene ved de af Dronningen befoldede Hjælpetropper, men ogsaa ved Afsendelsen af en anseelig Armeestyrke til de baskiske Provindser. Efter denne Notification skulle de franske Ministre dagligen have holdt flere Sammenkomster. Jfølge LImparlial havde den franske Regjering besluttet at hverve 6000 Mand til Forstærkning af Fremmedlegionen. - Biskoppen af Leon, DonJoaquin Abarca, der i Cavianoc blev greben under det falske Navn Morell, er med sin franske Ledsager Cominet bragt til Bordeaux, hvor begge Herrer paa det Strængeste bevogtes i deres Hotel af Gensdarmer; deres Effecter ere foreløbigen blevne forseglede. Det hedder, at man har fundet Vexler til 3 a 4 Millioners Beløb hos dem. – De polske Flygtninger, der have faaet befaling til at forlade Paris, have i en Skrivelse til Jndenrigsministeren yttret deres Forundring over, at en reen polsk Act er bleven betragtet som fjendtlig mod den franske Regjering og har kunnet give Anledning til deres Fordrivelse. "Da Polakkerne - hedder det heri - efter deres sidste Revolution indtraf paa fransk Grund, have de intet Øieblik tvivlet paa, at deres Adoptiv=Fædreland jo vilde tjene dem til et Asyl, for uforstyrrede at kunne arbeide paa Gjenoprettelsen af den polske Uafhængighed. Frankrig har vidst at vurdere deres Stilling og beviist dette mere end een Gang, da det har betegnet Polens Existents som uundværlig for Opretholdelsen af den europæiske Ligevægt. Undertegnerne af Conforderationsacten have havt Polens Vel og Frankrigs Jnteresse for Øiet, og den Hensigt, at fornærme den franske Regjering, var saa langt fra deres Tanker, at de allerede nogle Uger for denne Acts Publication have overdraget en af deres Landsmænd, at overrække en fransk Oversættelse af samme til Hr. Gasparin, der ingenlunde har misbilliget dens Jndhold. De Undertegnede ansøge derfor Ministeren om, at tage befalingen om deres Forviisning tilbage."Man har ingen Notice taget af denne Begjæring, men paa ny opfordret dem til, inden tre Dage at begive sig til deres Bestemmelsesteder. De 30 Polakker skulle nu eenstemmigen have besluttet, ikke at adlyde Befalingen, og kun med Vold at lade sig fordrive fra Hovedstaden. Senere have de i en Petition til de Deputeredes Kammer bedet om dettes Forbøn og beraabt sig paa, at de i det incriminerede Document ikke have sagt Andet, end hvad Kammeret selv aarligt i sin Adresse til Kongen siger og den polske Nationalitet. Petitionen var endnu ikke kommen under Discussion. - Pariserbladene lægge Vægt paa en Conference, Hr. Thiers har havt med Kongen, da han tidligt om Morgenen den 24de formedelst en om Natten ankommen Coureer fra Berlin var kaldet til Tuilerierne, og strax efter Audientsen havde afsendt en Coureer til Berlin.